## Pravilnik o uvjetima kojima moraju udovoljavati ovlašteni mjeriteljski laboratoriji za ovjeravanje taksometara

### NN 40/2003 (15.3.2003.), Pravilnik o uvjetima kojima moraju udovoljavati ovlašteni mjeriteljski laboratoriji za ovjeravanje taksometara

# DRŽAVNI ZAVOD ZA NORMIZACIJU I MJERITELJSTVO

536

Temeljem
članka 14. Zakona o mjeriteljskoj djelatnosti (»Narodne novine« br. 11/94)
ravnatelj Državnog zavoda za normizaciju i mjeriteljstvo donosi

## PRAVILNIK

### o uvjetima kojima moraju udovoljavati ovlaŠteni mjeriteljski laboratoriji za ovjeravanje taksometara

I.
OPĆE ODREDBE

Članak 1.

Ovim se pravilnikom propisuju uvjeti kojima moraju
udovoljavati ovlašteni mjeriteljski laboratoriji (u daljnjemu tekstu:
laboratorij) za ovjeravanje taksometara.

Članak 2.

Pod laboratorijem u smislu ovog pravilnika
podrazumijeva se pravna osoba ili dio pravne osobe koja se bavi ispitivanjem i
ovjeravanjem mjerila.

Članak 3.

Laboratorij mora udovoljiti općim zahtjevima koji se
odnose na upravljanje, a koji su određeni točkom 4. norme HRN EN ISO/IEC 17025,
Opći zahtjevi za osposobljenost ispitnih i mjeritelj­skih laboratorija (u
daljnjemu tekstu: norma) i tehničkim zahtjevima koji su određeni točkom 5.
norme.

Članak
4.

Poslovi
ovjeravanja taksometara smiju se obavljati samo u prostorijama laboratorija.

Iznimno
od stavka 1. ovog članka, laboratoriju se može odobriti obavljanje poslova
ovjeravanja taksometara i izvan prostorija laboratorija pod ovim uvjetima:

– da
mjesto u kojemu se ovjeravanje taksometara obavlja nema ovlašteni laboratorij
za ovjeravanje taksometara i da je udaljenost do najbližeg mjesta u kojemu
takav laboratorij postoji veća od 30 km

– da
prostorije u kojima će se obavljati ovjeravanje taksometara zadovoljavaju
odredbe članaka 8. i 10. ovoga pravilnika

–
pravna osoba mora imati pravo uporabe navedenih prostorija

–
laboratorij mora imati prenosive mjerne valjke.

Laboratorij
podnosi zahtjev za ovjeravanje taksometara izvan prostorija laboratorija Državnom
zavodu za normizaciju i mjeriteljstvo (u daljnjemu tekstu: Zavod) najkasnije 14
dana prije početka ovjeravanja.

II.
UVJETI ZA LABORATORIJ

Članak
5.

Laboratorij
mora udovoljiti uvjetima koji se odnose na:

1.
radnike

2.
prostorije laboratorija

3.
ispitne uređaje i pribor za ovjeravanje

4.
metode i postupke ovjeravanja taksometara.

1.
RADNICI

Članak 6.

Laboratorij mora imati najmanje jednog radnika koji
obavlja poslove ovjeravanja taksometara i koji je stalno zaposlen u
laboratoriju.

Radnici iz stavka 1. ovog članka moraju imati
najmanje SSS tehničkog ili prometnog smjera s 2 godine radnog iskustva na poslovima
ispitivanja taksometara ili KV tehničke struke i 3 godine radnog iskustva na
poslovima ispitivanja taksometara te moraju biti stručno osposobljeni za
ovjeravanje taksometara.

Članak 7.

Radnici laboratorija koji obavljaju ovjeravanje
taksometara moraju imati položen ispit za ovjeravanje mjerila prema programu
koji propisuje ravnatelj Zavoda.

Radnici iz stavka 1. ovog članka moraju imati dokaz o
stručnoj osposobljenosti za ispitivanje i ugradnju taksometara od proizvođača
taksometara ili od zastupnika proizvođača taksometara za proizvođače u
inozemstvu.

2.
PROSTORIJE LABORATORIJA

Članak
8.

Laboratorij
mora imati najmanje jednu prostoriju za ispitivanje mjerila.

Prostorija
za ispitivanje mjerila mora biti čista, suha i zašti­ćena od djelovanja
vanjskih elektromagnetskih polja i drugih zračenja.

Članak 9.

U prostoriji za ispitivanje mjerila mogu se obavljati
samo poslovi ispitivanja i ovjeravanja mjerila i u njoj se može nalaziti samo
ispitna oprema i pribor koji se upotrebljava za ispitivanje i ovjeravanje
mjerila.

Ispitna oprema iz stavka 2. ovog članka mora biti
raspore­đena tako da nije izložena izravnomu utjecaju sunca i izvorima
grijanja.

Članak 10.

Prostorija za ispitivanje mjerila mora imati:

1. napajanje
etalona i  nazivna vrijednost napona

    ispitnih uređaja        napajanja ± 10%

                                  nazivna
vrijednost frekvencije ± 1 Hz

2. napajanje taksometara:          nazivna vrijednost napona

                                  napajanja ±
10%.

3.
ISPITNI UREĐAJI I PRIBOR ZA OVJERAVANJE

Članak 11.

Laboratorij mora imati ovu ispitnu opremu, ispitne
uređaje i pribor:

1. mjerne valjke primjerene za vozila u koja se ugrađuju
taksometri ili mjernu stazu

2. ispitni uređaj za provjeru duljine prijeđenog puta

3. ispitni uređaj za provjeru prijenosnog omjera
vozila

4. ispitni uređaj za provjeru mjerila vremena

5. uređaj za ispitivanje i dopunjavanje tlaka zraka u
zračni­cama

6. pribor za plombiranje i žigosanje

7. alat i druge ispitne uređaje prema uputama proizvođača
taksometara.

Ako laboratorij iz stavka 1. ovog članka nema mjerne
valjke nego mjernu stazu, mora svojim metodama i postupcima ispitivanja
taksometara odrediti dimenzije mjerne staze, mjere sigurnosti i način njezine
uporabe.

Za ovjeravanje taksometara mogu se rabiti samo
ovjereni ispitni uređaji.

4.
METODE I POSTUPCI OVJERAVANJA

Članak
12.

U
laboratoriju se moraju primjenjivati:

1.
metode i postupci ispitivanja taksometara

2.
postupci održavanja i praćenja ispravnosti etalona, ispitne opreme i pribora za
ovjeravanje

3.
propisi i norme iz područja ovjeravanja taksometara.

Članak
13.

Laboratorij
mora voditi evidenciju o obavljenome ovjerava­nju taksometara pomoću elektroničkog
računala koja sadrži ove podatke:

1.
redni broj upisa

2.
datum ovjeravanja taksometra

3.
naziv i adresu naručitelja

4. tip,
serijski broj i službenu oznaku tipa ovjeravanog taksometra

5. broj
ovjernog žiga u obliku naljepnice

6.
podatke o upotrijebljenim ispitnim uređajima

7.
rezultate mjerenja

8.
zaključak o stanju taksometra

9.  ime osobe koja je obavila ispitivanje.

Podatke
iz evidencije pod brojem 1., 2., 3., 4., 5., 8. i 9. iz stavka 1. ovog članka
laboratorij mora dostavljati Zavodu u roku od 30 dana od dana ovjeravanja.

III.
OBVEZE LABORATORIJA

Članak
14.

Ovlaštena
pravna osoba tijekom valjanosti ovlaštenja mora:

1.
zadovoljavati uvjete propisane ovim pravilnikom

2.
obavljati ovjeravanje taksometara koji imaju valjano tipno odobrenje

3.
obavijestiti Zavod o svakoj promjeni koja bi mogla utjecati na osposobljenost
laboratorija udovoljavanju uvjetima propisanim ovim pravilnikom

4.
omogućivati radnicima laboratorija sudjelovanje u svim oblicima stručnog usavršavanja
koje organizira Zavod.

IV.
PRIJELAZNE I ZAVRŠNE ODREDBE

Članak
15.

Ovlaštenje
koje se daje laboratoriju vrijedi 3 (tri) godine.

Članak
16.

Danom
stupanja na snagu ovoga pravilnika prestaje važiti Pravilnik o uvjetima za ovlaštene
mjeriteljske laboratorije za ovje­ra­vanje taksometara (»Narodne novine« br.
25/02).

Članak
17.

Ovaj
pravilnik stupa na snagu osmoga dana od dana objave u »Narodnim novinama«.

Klasa:
011-02/03-04/2
Urbroj: 558-03/6-03-1
Zagreb, 5. ožujka 2003.

Ravnatelj
Državnog zavoda za normizaciju
i mjeriteljstvo
**dr****.
sc****. Jakša Topić, dipl. ing.,** v. r.

if !supportEmptyParas endif

Pravilnik, NN 40/2003-536